ועדת הכנסת, כנסת 20, פרוטוקול מספר 110, 2016-02-22 10:00

דוד ביטן: בוקר טוב.

דוד ביטן: אני פותח את ישיבת ועדת הכנסת.

דוד ביטן: הנושא הראשון: בקשת יושב ראש ועדת הכספים להעברת הצעת חוק הסדרת העיסוק בייצוג על-ידי יועצי מס (תיקון מס' 3), מוועדת החוקה, חוק ומשפט לוועדת הכספים.

דוד ביטן: חבר הכנסת גפני, יושב ראש ועדת הכספים, בבקשה.

משה גפני: אדוני היושב ראש, אני סבור שהחוק הזה צריך להיות בוועדת הכספים.

משה גפני: הנושא הוא הייצוג של יועצי המס, שהוא לגמרי בוועדת הכספים.

משה גפני: בשעתו היתה הצעת חוק שלי לגבי נושא של יועצי מס ואז ביקשתי שזה יהיה בוועדת החוקה.

משה גפני: הנושא היה הסדרת המעמד שלהם באופן כללי וזה באמת היה שייך לוועדת החוקה, אבל הנושא הנ"ל שייך לוועדת הכספים.

משה גפני: אם אתה סבור, אדוני היושב ראש, שזה יהיה בפרק זמן של 30, זה יהיה בפרק זמן של 30 יום בעזרת השם.

משה גפני: לנו אין בעיה, אנחנו מעבירים את החוקים הכי מהר בכנסת.

משה גפני: יש חוקים שאני משהה, בגלל שאני לא רוצה ואני גם אומר את זה.

דוד ביטן: ארבל, מה ההמלצה שלך?

ארבל אסטרחן: עמדתנו שהחוק הזה נחקק בעבר ונדון בעבר בוועדת חוקה.

משה גפני: מה זה החוק הזה?

משה גפני: החוק שלי.

שגית אפיק: החוק שעכשיו באים לתקן.

שגית אפיק: חוק הסדרת יועצי המס המקורי.

דוד ביטן: הוא אמר שבזמנו הוא נתן אותו לוועדת החוקה.

ארבל אסטרחן: והחוק הנוכחי, לפי מה שהציג סגן שר האוצר במליאה, עוסק בשלושה נושאים:

ארבל אסטרחן: הבהרה כי יועץ מס מייצג רשאי לתת אישור בדבר נתונים שעליהם התבסס בדיווח במסגרת פעולות הייצוג שלו, הבהרה כי ניתן להתמחות ברשות המיסים והפרדה בין הליך החקירה נגד יועץ המס לבין הליך התביעה נגדו.

שולי מועלם-רפאלי: זה נושאים עקרוניים ולא שוטף, לכן יו"ר ועדת החוקה חושב שזה צריך להיות אצלו.

דוד ביטן: היועצת המשפטית?

שגית אפיק: זה נכון שחוק הסדרת יועצי המס נחקק במקור בוועדת חוקה, כיוון שמדובר בהסדרת של מקצוע חדש.

שגית אפיק: הסדרה של מקצוע חדש באמת המקום שלה הוא בוועדת החוקה.

שגית אפיק: עיקר ההצעה עוסק ביכולת של יועץ מס לקבל נתונים ודיווחים ולאשר אותם, כמו עורך-דין ורואה חשבון.

דוד ביטן: זה לב התיקון.

שגית אפיק: זה לב התיקון שנמצא בהצעה הזאת.

שגית אפיק: זה נושא שוועדת הכספים עוסקת בו כל הזמן.

שגית אפיק: נושא הדיווחים לרשויות המס, הוא נושא שחשוב שיידון בוועדת הכספים כי לוועדת הכספים יש ראיית רוחב.

שגית אפיק: היא רואה את הדיווחים של עורכי הדין, היא רואה את הדיווחים של רואי החשבון.

שגית אפיק: אני חושבת שגם אתה מבין את החשיבות של דיווחים של רשות המיסים.

שגית אפיק: רשות המיסים נמצאת כאן.

דוד ביטן: מה רשות המיסים אומרת?

ישי פרלמן: אני מרשות המיסים.

ישי פרלמן: רציתי לציין שעמדת האוצר היא שזה יהיה בוועדת הכספים, מהסיבות אותם מנה חבר הכנסת גפני.

ישי פרלמן: רציתי גם לציין שהתיקון האחרון נעשה דווקא בוועדת הכספים.

שגית אפיק: נכון.

שגית אפיק: התיקון האחרון ליועצי המס גם היה בוועדת הכספים.

דוד ביטן: אמרתי את זה גם בישיבות קודמות.

דוד ביטן: יש ועדות מאוד עמוסות והליכי החקיקה נתקעים.

דוד ביטן: עלי זה לא מקובל.

דוד ביטן: לא מעניין אותי מה אומר התקנון ולא מעניין אותי מה הסמכויות של הוועדות.

דוד ביטן: הנושא של הליך מהיר של חקיקה הוא לא פחות אינטרס ציבורי מהסמכויות של הוועדות בתקנון.

דוד ביטן: מכיוון שוועדת חוקה מאוד עמוסה ויושב ראש ועדת הכספים התחייב שהוא יסיים את החוק תוך 30 יום, אני ממליץ להעביר לוועדת הכספים.

דוד ביטן: לפרוטוקול, אם זה לא ייעשה תוך 30 יום, אני רשאי למשוך את החוק חזרה לוועדת הכנסת, בהסכמתו של יו"ר ועדת הכספים.

דוד ביטן: למרות שהתקנון אומר חצי שנה, הוא מסכים שזה יהיה 30 יום.

דוד ביטן: מי בעד?

דוד ביטן: בעד – 2

דוד ביטן: נמנעים – 2

דוד ביטן: אושר.

שולי מועלם-רפאלי: אדוני, אני מבקשת להגיש על זה רביזיה.

דוד ביטן: אין בעיה.

משה גפני: משעה שהעלית את העניין הזה, אני מאוד מבקש אם ועדת הכנסת יכולה לעשות סקר ולראות כמה זמן בממוצע עובר חוק בכל ועדה בכנסת.

משה גפני: זה מאוד חשוב לדעת.

משה גפני: אפשר לבדוק את הדבר הזה?

דוד ביטן: אין בעיה, בסדר גמור.

דוד ביטן: נבקש מהממ"מ.

ארבל אסטרחן: יכול להיות שיחידת המחשב יכולה להוציא את הנתונים.

משה גפני: ברגע שהיושב ראש אמר שזה אינטרס ציבורי - - -

דוד ביטן: מדרגה ראשונה.

דוד ביטן: לוועדת החוקה ממש אין זמן.

שולי מועלם-רפאלי: בסדר, יבוא יו"ר ועדת החוקה ויתחייב על מה שהוא צריך להתחייב.

משה גפני: תודה רבה.

דוד ביטן: נודיע מתי תהיה הרביזיה.

דוד ביטן: 2.

דוד ביטן: פניית חה"כ איילת נחמיאס-ורבין לתיקון תקנון הכנסת בנושא: מועד הדיון בהצעות לסדר היום שהועברו מהמליאה לוועדות.

דוד ביטן: אנחנו עוברים לנושא הבא: פניית חה"כ אילת נחמיאס-ורבין לתיקון תקנון הכנסת בנושא: מועד הדיון בהצעת לסדר היום שהועברו מהמליאה לוועדות.

דוד ביטן: חברת הכנסת ורבין, תסבירי, בבקשה.

איילת נחמיאס ורבין: אדוני יושב ראש, חבריי חברי הכנסת.

איילת נחמיאס ורבין: אני כרגע לא אתייחס לשום וועדה באופן ספציפי אלא רק אציף את הבעיה.

איילת נחמיאס ורבין: כשאנחנו מגישים הצעה דחופה לסדר והיא מתקבלת באותו שבוע ודנים בה באותו שבוע מחמת הדחיפות , כשמסכמים את הדיון - - -

דוד ביטן: זה כמו בכל הצעה לסדר.

איילת נחמיאס ורבין: לא.

איילת נחמיאס ורבין: אתה צודק שכל הצעה לסדר, כולל רגילה, אבל אני מדברת על הצעה לסדר דחופה, שקיבלה את אישור הנשיאות לדחיפות.

איילת נחמיאס ורבין: אנחנו דנים בזה בערעורים לא אחת ואתה מאוד מסתכל מה דחוף ומה לא.

איילת נחמיאס ורבין: אתה מנסה להביא ראייה מרעננת לדיון הזה.

איילת נחמיאס ורבין: המליאה מחליטה לאיזו ועדה להעביר את הדיון ואז צריך לחכות.

איילת נחמיאס ורבין: אפשר לשבת ולחכות, להעביר פגרה או שתיים עד שזה מגיע לדיונים בוועדות.

איילת נחמיאס ורבין: מדוע?

איילת נחמיאס ורבין: צריך להגיד שהוועדות באמת מאוד עמוסות ולכן אמרתי מראש שאני לא אתייחס להצעה לסדר ספציפית שלי או של מישהו אחר שאני מכירה.

איילת נחמיאס ורבין: איפה שלא בדקתי, הוועדות מאוד עמוסות.

איילת נחמיאס ורבין: אבל יש פה בעיה.

איילת נחמיאס ורבין: לא יכול להיות שבכל דבר יש איזה טווח מקסימלי שאפשר לדון בו, ופה אפשר לדון בזה 3-4 חודשים אחרי.

איילת נחמיאס ורבין: אין בזה שום היגיון.

דוד ביטן: זה גם יכול להיות אחרי שנתיים.

איילת נחמיאס ורבין: אין בזה שום היגיון.

איילת נחמיאס ורבין: אני חושבת שזה חצי שעה, אם אני לא טועה.

דוד ביטן: דיברו איתי ראשי ועדות על העומס.

יואל חסון: זה לא מעכשיו, עומס תמיד היה בוועדות.

איילת נחמיאס ורבין: זה הגיע למצב קיצוני.

איילת נחמיאס ורבין: יש לי הצעה לסדר מלפני חודשיים, שלא מגיעה לדיון.

איילת נחמיאס ורבין: אני מכירה הצעות לסדר מוועדות אחרות שהתקבלו בדצמבר במליאה.

איילת נחמיאס ורבין: ההצעה שלי היא מסוף דצמבר או אולי תחילת ינואר, מצבי יחסית טוב.

איילת נחמיאס ורבין: יש פה משהו לא הגיוני וצריך לעשות סדר.

איילת נחמיאס ורבין: אין לי בעיה שנגיע להבנות עם יושבי ראש הוועדות בעניין הזה.

איילת נחמיאס ורבין: נניח שתוך 45 יום דנים בהצעות.

איילת נחמיאס ורבין: זאת הצעה דחופה אז מה היגיון?

איילת נחמיאס ורבין: נניח שהדיון שאני רוצה להביא באחת הוועדות, הוא דיון שהתוקף שלו כנראה יהיה אולי בעוד חודש, אבל בכל זאת, מה מבחינת הציבור?

איילת נחמיאס ורבין: הרבה פעמים אנחנו עושים הצעות לסדר על סמך פניות של הציבור אלינו.

איילת נחמיאס ורבין: יש איזה תהליך שצריך למצוא דרך להשלים אותו בצורה טובה יותר.

איילת נחמיאס ורבין: תודה.

דוד ביטן: קודם כל, את צודקת וצריך מועד.

דוד ביטן: לפי מה שביררתי, פעם המליאה לא היתה מעבירה כל הצעה לסדר.

ארבל אסטרחן: הצעה לסדר היא הצעה לדיון במליאה.

דוד ביטן: היום, בגלל שאף אחד לא נמצא ביום שני וביום רביעי, זה הכול עובר לוועדה.

דוד ביטן: זה מטיל עומס בעייתי מאוד.

דוד ביטן: פעם היו מורידים, מצביעים נגד העברה לוועדה.

דוד ביטן: פה כל ההצעות לסדר עוברות לוועדות ואז נוצר עומס שלא היה באף קדנציה.

ארבל אסטרחן: יש כלי של דיון מהיר בוועדות.

ארבל אסטרחן: הוא נועד לאפשר דיון תוך 10 ימים בוועדות.

איילת נחמיאס ורבין: כשהתוודעתי לכלי שנקרא דיון מהיר, אני עושה בו שימוש.

יואב בן צור: זה עובד?

איילת נחמיאס ורבין: הוועדה חייבת לדון תוך 10 ימים.

איילת נחמיאס ורבין: מה טוב בזה?

איילת נחמיאס ורבין: שזה לא אתה עם עצמך וחברי כנסת אלא אתה מביא את אנשי המקצוע לדיון הזה.

איילת נחמיאס ורבין: הצעות לסדר, לפחות אלה שאני הבאתי, לא מספיק דיון במליאה וחייבים את הוועדה.

איילת נחמיאס ורבין: עדיין היתה לזה גם חשיבות ציבורית.

איילת נחמיאס ורבין: אני מקבלת שהצעה לסדר עצמה היא הכלי הפרלמנטרי שהיה אמור להתמצות בדיון במליאה בהרבה מקרים ובעצם היום כמעט כל הצעה לסדר עולה לוועדה.

ארבל אסטרחן: או לשים נושא על סדר היום של המליאה.

דוד ביטן: אם נעשה מועד להצעה לסדר דחופה, 60 יום ומועד להצעה לסדר 90 יום, זה בסדר?

ארבל אסטרחן: אפשר אבל צריך לזכור משהו.

ארבל אסטרחן: רגילה או דחופה שתיהן עולות באותו שבוע.

ארבל אסטרחן: כשמישהו מגיש הצעה דחופה, הוא סומך על הנשיאות שהיא תכלול את זה בתוך הנושאים.

ארבל אסטרחן: כשיש לו משהו שהוא סופר דחוף, הרבה פעמים הוא יגיש רגילה ויוותר על מכסה כי זה דחוף לו לאותו שבוע.

איילת נחמיאס ורבין: אני מבינה מה את אומרת.

איילת נחמיאס ורבין: בסופו של דבר, רוב ההצעות שדנים בהן אינן דחופות.

דוד ביטן: דיברתי עם חלק מראשי הוועדות ו-90 יום מקובל עליהם.

דוד ביטן: בואו נעשה שעד 75 יום צריך לדון בהצעה לסדר.

דוד ביטן: זה גם תלוי בכם.

דוד ביטן: אם זה חשוב לך, תדברי עם היושב ראש.

דוד ביטן: עם יש לחץ שלכם, מעלים את זה.

איילת נחמיאס ורבין: אדוני יושב הראש, האמן לי.

איילת נחמיאס ורבין: הוועדה הספציפית שאני מדברת עליה דיברתי עם יושב הראש והוא הבטיח לי.

איילת נחמיאס ורבין: אני גם לא יכולה להתעלם מהעומס שמוטל על הוועדה.

ארבל אסטרחן: צריך להיכנס באותו סעיף שעוסק בחקיקה ובהצעות לסדר.

ארבל אסטרחן: אתה אומר שההתערבות היא אחרי חצי שנה ועל הצעות לסדר ההתערבות היא אחרי 75 ימים.

ארבל אסטרחן: אני לא יודעת אם זה היחס - - -

דוד ביטן: ברור, אין שום בעיה עם זה.

דוד ביטן: בהצעת חוק לוקח הרבה זמן כי צריך לעבור סעיף סעיף.

דוד ביטן: לעומת זאת, הצעה לסדר היא רק דיון.

יואב בן צור: אפשר להגיד ליושב ראש הוועדה לעשות את כל ההצעות לסדר בימים ראשון וחמישי.

דוד ביטן: הוא יכול לעשות מה שהוא רוצה.

דוד ביטן: אנחנו מדברים על עד.

איילת נחמיאס ורבין: אם הוא היה קובע את זה בראשון או בחמישי, הייתי באה.

דוד ביטן: אני כן ארצה להוסיף בעתיד סעיף לתקנון שאומר שוועדת הכנסת יכולה למשוך נושאים מוועדות שלא מטפלות.

ארבל אסטרחן: היום זה אחרי חצי שנה.

דוד ביטן: אני חושב שאפשר גם פחות אבל אני לא רוצה להיכנס לזה עכשיו.

ארבל אסטרחן: אני רוצה להבין מה אתה רוצה להגיד.

ארבל אסטרחן: היום כתוב: עברו 6 חודשים מהיום שהצעה לסדר או דיון מהיר עברו לוועדה והוועדה לא סיימה את דיוניה, יוכל חבר הכנסת המציע לפנות לוועדת הכנסת והיא רשאית לקצוב זמן.

איילת נחמיאס ורבין: אנחנו רואים שחצי שנה זה יותר מידי.

דוד ביטן: תעשי תת סעיף, סעיף אחד להצעות חוק ותת סעיף להצעות לסדר.

דוד ביטן: זה מקובל על כולם?

דוד ביטן: תעשי עד 75 יום.

ארבל אסטרחן: זה יהיה גם להצעות לסדר וגם לדיונים מהירים, מתי מסתיים הדיון.

ארבל אסטרחן: אז 75 יום לסיום הצעות לסדר ודיונים מהירים.

ארבל אסטרחן: אחרי 75 ימים אפשר לפנות ולבקש את התערבות ועדת הכנסת.

ארבל אסטרחן: כל זה אלא אם היוזם מסכים.

ארבל אסטרחן: זה גם כותב היום.

דוד ביטן: מי בעד זה שתוך 75 יום חייבים לדון בהצעה לסדר?

דוד ביטן: בעד – רוב

דוד ביטן: נמנעים – אין ההצעה שוועדות צריכות לדון בהצעות לסדר תוך 75 יום נתקבלה.

דוד ביטן: פה אחד.

דוד ביטן: זה מעכשיו להבא.

דוד ביטן: 3.

דוד ביטן: בקשת חה"כ רועי פולקמן להעברת הצעה לסדר היום בנושא: "הגברת הביטחון בציר עוקף חוסן בעקבות האירועים הביטחוניים האחרונים" מוועדת החוץ והביטחון לוועדת הפנים והגנת הסביבה.

דוד ביטן: הנושא הבא: בקשת חה"כ רועי פולקמן להעברת הצעה לסדר היום בנושא: הגברת הביטחון בציר עוקף חוסן בעקבות האירועים הביטחוניים האחרונים, מוועדת החוץ והביטחון לוועדת הפנים והגנת הסביבה.

דוד ביטן: חבר הכנסת פולקמן, בבקשה.

רועי פולקמן: גם יושב ראש ועדת הפנים ביקש להיות מעורב בזה.

רועי פולקמן: הוא היה בדיון סביב הדבר הזה והוא ביקש להיות מעורב בזה.

רועי פולקמן: גם חשבנו שיהיה קל יותר.

יואב קיש: מה, זה פרסונלי?

יואב קיש: הוא רוצה להיות מעורב אז זה עובר לוועדה שלו?

יואב קיש: זה צריך להיות ענייני.

רועי פולקמן: רוב הסוגיה שם נוגעת גם להתארגנות שקשורה לישובים שנמצאים שם.

רועי פולקמן: יש שם ויכוח האם זה נטו ביטחוני?

יואב קיש: ברור שזה ביטחוני.

יואב קיש: הגברת הביטחון זה לא ביטחוני?

רועי פולקמן: כן, אבל הרבה מאוד קשור להתנהלות של המועצה המקומית מטה יהודה.

יואב קיש: אז אם זה היה דיון על התנהלות המועצה המקומית - - -

יואב בן צור: יואב, לוועדת חוץ וביטחון אין זמן לדון בזה.

רועי פולקמן: זה שוכב שם חודשיים.

יואב קיש: אני לא מבין למה מעבירים סתם כי יושב ראש ועדה רוצה שיהיה אצלו.

רועי פולקמן: זה לא איזו בריקדה.

יואב בן צור: יואב, אנחנו שנינו יודעים שהוא לא דן בהצעות לסדר.

יואב קיש: למה?

יואב בן צור: ביום ראשון לפני שבועיים דן בכמה הצעות לסדר ביום אחד, אבל בסך הכול, תראה כמה הצעות לסדר יש בחוץ וביטחון והוא לא דן.

יואב בן צור: הנה, מזכירת הכנסת כאן, תשאל אותה.

רועי פולקמן: זה נושא דחוף שהיה סביב כמה פיגועים שהיו שם וחודשיים העסק לא נדון.

רועי פולקמן: דיברנו במליאה על עוקף חוסן כולל בעיית השב"חים במחסום בית"ר.

אורן אסף חזן: לא קורה עם זה כלום.

אורן אסף חזן: זה גם לא יגיע לחוץ וביטחון.

רועי פולקמן: אין לי שום דבר נגד הוועדה פשוט זה נושא דחוף וזה עלה לפני חודשיים.

רועי פולקמן: יו"ר ועדת הפנים אמר שהוא ממילא מתעסק בנושא הגדר.

רועי פולקמן: אם זה עקרוני, אין לי עניין עקרוני נגד זה.

רועי פולקמן: הבקשה היתה שזה יעבור לוועדת הפנים במקום בחוץ וביטחון.

דוד ביטן: מעירה לי מזכירת הכנסת שיש בעיה עם ועדת חוץ וביטחון.

דוד ביטן: הם פשוט לא עושים דיונים למרות שמתרים בהם הלוך וחזור.

יואל חסון: אדוני היושב ראש, רציתי לגעת בנושא הזה.

יואל חסון: כל פעם עולה על שולחנה של הוועדה כאן בקשות או רצונות להעביר דיונים מוועדת חוץ וביטחון לוועדות אחרות כי הוועדה לא דנה.

יואל חסון: בעיניי זה פלסתר לפצעים הרבה יותר מורכבים.

יואל חסון: צריך לטפל בבעיה עצמה.

ירדנה מלר-הורוביץ: לאחרונה הם החלו לדון.

יואל חסון: הבעיה היא, שוועדת חוץ וביטחון, משיקולים כאלה ואחרים, לא ממלאת את תפקידה.

דוד ביטן: אני יכול רק להעביר את זה לוועדה אחרת.

יואל חסון: אי-אפשר בגלל זה כל הזמן להעביר לוועדות אחרות ולשבש את עבודת הכנסת.

יואל חסון: צריך לקיים פה דיון ענייני על הבעיה של ועדת חוץ וביטחון.

יואל חסון: יושב ראש התריע זה מצוין, אבל צריך לראות מה קורה עם זה.

יואל חסון: הפתרון הוא לא להעביר דיונים לוועדות אחרות כי זה לא פתרון.

ירדנה מלר-הורוביץ: הוא כתב להם ונפגש עם יושב ראש הוועדה.

יואל חסון: לכן אני מתנגד להעברה הזאת, זאת טעות.

יואל חסון: צריך להתעקש שזה יהיה בוועדת חוץ וביטחון.

יואל חסון: הם משבשים את עבודת הכנסת.

דוד ביטן: לוועדת חוץ וביטחון אין לחץ.

רועי פולקמן: אני לא יודע מה הלו"ז של הוועדה.

יואל חסון: תדע לך שזאת תהיה טעות לקבל את ההצעה הזאת ולהעביר כי זה כאילו אנחנו מקבלים את המציאות שוועדת חוץ וביטחון כופה עלינו.

יואל חסון: צריך לצאת היום מסר מהוועדה שאנחנו דורשים מוועדת חוץ וביטחון לדון בנושא שלך, חבר הכנסת פולקמן.

רועי פולקמן: אם זה לפני הפגרה אין לי בעיה.

רועי פולקמן: הבקשה היא שזה יידון לפני הפגרה.

רועי פולקמן: אין לי שום כוונה, חס וחלילה, לפגוע בכבודה של הוועדה.

רועי פולקמן: הבקשה היא שלפני הפגרה זה יידון.

רועי פולקמן: הנושא היה דחוף, הוצאנו מכתב.

דוד ביטן: אתה לא חבר ועדה.

רועי פולקמן: אני לא.

דוד ביטן: למה לא לטפל בזה, שידונו.

דוד ביטן: אתה שואל למה מעבירים אז שידונו.

יואב קיש: אנחנו נדון.

דוד ביטן: מרוב ועדות משנה כולם נהיו ראשי ועדות והוועדה לא מתפקדת אז מה עשינו פה?

דוד ביטן: זה רק כדי להביא את הרמטכ"ל?

דוד ביטן: צריך לדון גם בנושאים השוטפים של הכנסת.

יואב קיש: אני אגיד לך איפה הבעיה בחוץ וביטחון.

יואב קיש: כל דיון חייב לעלות למליאה והוא לא יכול ללכת לוועדת משנה.

יואב קיש: הדיונים המעמיקים נעשים בוועדות המשנה.

יואב קיש: שם גם אפשר לעשות דברים משמעותיים.

יואב קיש: כשזה מגיע לדיון במליאה זה מקבל פחות נופך.

יואב קיש: יכול להיות שצריך לקבוע דיון ראשוני במליאה - - -

דוד ביטן: מה יש במליאה, זה אולם חברי כנסת?

אורן אסף חזן: אין פה עניין סודי.

אורן אסף חזן: אין שום עניין של ועדת משנה בסיפור הזה.

דוד ביטן: מה הסיפור של המליאה?

יואב קיש: אני אסגור את זה, בסדר.

אורן אסף חזן: אני אסביר לך מה הסיפור של ועדת המשנה.

אורן אסף חזן: כדי לא לדון בנושאים אז אומרים שמעבירים לוועדת משנה.

אורן אסף חזן: בוא נשים את הדברים על השולחן.

יואב קיש: ממש לא.

אורן אסף חזן: אני חבר בוועדה בדיוק כמוך, מופיע ביותר דיונים ממך.

אורן אסף חזן: אני אומר לך שזאת נהיה שיטה.

יואב קיש: ההמלצה תהיה שהוועדה מבקשת מיושב ראש ועדת חוץ וביטחון לדון בהקדם בעניין הזה.

יואב קיש: שתהיה בקשה.

יואב קיש: אני אקח על עצמי לטפל בזה.

יואל חסון: אדוני, אני לא יכול לשאת את הסכסוכים במפלגת השלטון.

אורן אסף חזן: למה סכסוכים?

אורן אסף חזן: הפוליטיקה אכלה לכם את הראש.

אורן אסף חזן: אתם לא מבינים שיש גם דברים ענייניים.

דוד ביטן: תכתבי החלטה: ההצעה נמצאת בסמכות ועדת חוץ וביטחון והגיע הזמן שהוועדה תמלא את תפקידה בעניין זה.

רועי פולקמן: רק לבקש שהדיון יהיה עד סוף המושב.

דוד ביטן: הוועדה תדון תוך 30 יום בהצעה לסדר.

דוד ביטן: מי בעד ההצעה כמו שהקראתי אותה?

דוד ביטן: בעד – רוב

דוד ביטן: נמנעים – אין ההצעה שוועדת החוץ והביטחון תדון בנושא תוך 30 יום נתקבלה.

דוד ביטן: ההצעה התקבלה.

דוד ביטן: 4.

דוד ביטן: בקשת הממשלה להקדמת הדיון בהצעת חוק להגדלת שיעור ההשתתפות בכוח העבודה ולצמצום פערים חבריים (מס הכנסה שלילי), (תיקון מס' 9), התשע"ו-2016 (מ/1022), לפני קריאה ראשונה

דוד ביטן: הנושא הבא: בקשת הממשלה להקדמת הדיון בהצעת חוק, לפני הקריאה הראשונה.

דוד ביטן: תסביר לנו למה זה דחוף ולא יכול לחקות?

ישי פרלמן: מדובר בתיקון די רחב שאנחנו מאוד רוצים להעביר אותו לפני סוף המושב.

ישי פרלמן: זה מצד אחד.

ישי פרלמן: מצד שני, מדובר בתיקון שכמעט זהה שעבר בקריאה ראשונה בכנסת הקודמת.

ישי פרלמן: חשוב לנו להעביר את זה במושב הזה מפני שזה הולך לחול על הכנסות ב-2016.

ישי פרלמן: זה אמור לתמרץ עבודה ואנחנו רוצים שבעיקר אנשים עם הכנסות נמוכות ידעו שהסעיפים החדשים יחולו עליהם.

ישי פרלמן: כן זה דורש התארגנות בירוקרטית אצלנו ואנחנו צריכים את הזמן כדי שנוכל להתקדם עם זה.

יואל חסון: בירוקרטיה אצלכם?

ישי פרלמן: בתוך מערכת המחשוב - - -

דוד ביטן: כמה זמן לקח לכם לעשות את תזכיר החוק?

דוד ביטן: כמה זמן המשרד עבד על זה?

ישי פרלמן: הרבה זמן.

דוד ביטן: אז השבוע הזה זה הנקודה?

דוד ביטן: רק בגלל שמדובר בחוק שהוא לטובת האזרחים, מס הכנסה שלילי, אנחנו נאשר את זה.

דוד ביטן: אבל כשאתם באים לבקש פטור מחובת הנחה כאשר אתם מטפלים בחוק שנתיים והעסק יתמוטט בגלל השבוע הזה, זה לא נשמע.

דוד ביטן: מי בעד לתת להם פטור בגלל הנושא?

דוד ביטן: בעד – רוב

דוד ביטן: נמנעים – אין בקשת הממשלה להקדמת הדיון בהצעת החוק לפני הקריאה הראשונה נתקבלה.

יואב קיש: דוד, הם קיבלו פה מסר שכל חוק שהוא יביאו לטובת הציבור יקבלו קיצור.

יואב קיש: 5.

יואב קיש: בקשת יושב ראש ועדת החוקה, חוק ומשפט להעברת הצעת חוק נכי רדיפות הנאצים (תיקון מס' 21) התשע"ו-2016 מוועדת העבודה, הרווחה והבריאות לוועדת החוקה, חוק ומשפט.

דוד ביטן: אנחנו עוברים לבקשת יושב ראש ועדת חוקה, חוק ומשפט להעברת חוק נכי רדיפות הנאצים (תיקון מס' 21) מוועדת העבודה, הרווחה והבריאות לוועדת החוקה, חוק ומשפט.

דוד ביטן: חבר הכנסת סלומינסקי, בבקשה.

ניסן סלומינסקי: מאחר ואנחנו כבר עוסקים בחוק הזה, כשהחוק הראשון היה של שולי, כל החוק הזה מהותו זה הנושא של שכר טרחה של עורכי הדין.

ניסן סלומינסקי: אנחנו עוסקים בזה.

ניסן סלומינסקי: פתאום להעביר חלק מזה לוועדה אחרת זה – אנחנו כבר עומדים להעביר לקריאה שנייה ושלישית את החוק הראשון.

דוד ביטן: יש לנו כמה חוקים.

דוד ביטן: אז למה איציק כהן וכולם מבקשים שזה יהיה בוועדת העבודה?

רועי פולקמן: אני אגיד מה אני מציע.

רועי פולקמן: מכיוון שיו"ר ועדת העבודה והרווחה לא יכול היה להגיע עכשיו, אני מציע שהם ידברו.

רועי פולקמן: ראשית, אפשר גם להפריד, זה יידון כאן וזה יידון כאן.

רועי פולקמן: החוק של שולי כבר עבר קריאה ראשונה.

ניסן סלומינסקי: זה יהיה השבוע ביום רביעי.

רועי פולקמן: הטענה היתה שהחוקים הם שונים.

ניסן סלומינסקי: לא, המהות היא שכר עורכי הדין.

רועי פולקמן: אם זה כל-כך עקרוני ליו"ר הוועדה, שידברו ביניהם.

דוד ביטן: כיוון שאתה עסוק מידי - - -

ניסן סלומינסקי: אני לא עסוק מידי.

יואל חסון: אדוני, אתה טוען לעומס.

דוד ביטן: עשית דיון בשש הצעות חוק, נכון?

ניסן סלומינסקי: ביום שלישי.

דוד ביטן: אז אני שואל אותך שאלה.

דוד ביטן: כמה זמן ייקח לך לסיים את כל הצעות החוק שהוגשו בעניין הזה?

ניסן סלומינסקי: תשאל את שולי בכמה זמן.

שולי מועלם-רפאלי: בשבועיים זה נגמר.

ניסן סלומינסקי: מה שקשור לניצול - - -

דוד ביטן: זה עבר בטרומית ב-7.1.

יואב קיש: אבל דוד, אתה הולך לתהליך מהיר לחקיקה של הבית היהודי בוועדת חוקה.

יואב קיש: זה התהליך הכי מהיר שיכול להיות.

ניסן סלומינסקי: זה לא קשור.

ניסן סלומינסקי: חוק שלי, תסתכל כמה זמן הוא תקוע.

דוד ביטן: הרי מה הטענה שלך, ניסן?

דוד ביטן: אתה אומר כבר דנו בעניין, אנחנו מכירים את הנושא.

יואב קיש: אם זה היה החוק של פולקמן אצל אלי כהן, זה יכול להשיג את זה.

ניסן סלומינסקי: יש לנו גם רגישות מאוד גדולה.

ניסן סלומינסקי: למה הקדמנו את הכול?

ניסן סלומינסקי: בגלל שהנושא הזה רגיש אצלנו מאוד, כל הנושא של ניצול.

ניסן סלומינסקי: זה יהיה מהיר מאוד.

דוד ביטן: אין מהיר מאוד.

דוד ביטן: תן לי מועדים, אם לא אני לא מעביר.

יואל חסון: חבר הכנסת ביטן, אני מתריע על סיעתיזציה של ועדת הכנסת.

דוד ביטן: אמרת את זה בישיבה הקודמת.

יואל חסון: יש מצב שכל ח"כ רוצה שיושב ראש מפלגה שלו ינהל את החוק שלו בלי קשר בכלל לנושא.

יואל חסון: מספיק עם הדבר הזה.

יואל חסון: אתם פוגעים בכנסת.

דוד ביטן: אבל אצלו זה שונה, כי זה ח"כים מסיעות אחרות.

ניסן סלומינסקי: אבל זה ממש לא נכון.

יואל חסון: הבנתי, אבל אני מדבר על פולקמן.

יואל חסון: לא דיברתי עליך בהקשר הזה.

רועי פולקמן: תן לשני יושבי הראש לשבת ולסכם.

דוד ביטן: אתה רוצה לחשוב על זה?

ניסן סלומינסקי: אני מוכן לדבר עם אלי אלאלוף.

דוד ביטן: אני שואל אותך שאלה פשוטה.

דוד ביטן: אני מסכים איתך שכבר דנתם ואתם מוכנים וכבר מבושלים.

דוד ביטן: לכן אני רוצה לדעת.

דוד ביטן: את החוק שלה אתה מסיים ביום רביעי ובשבוע זה יבוא לקריאה שנייה ושלישית.

דוד ביטן: שתי הצעות החוק הנוספות שיש, כמה זמן יסתיים הטיפול?

דוד ביטן: תן לי תאריך.

דוד ביטן: מתי אתה מסיים קריאה שנייה ושלישית בהצעות החוק האלה.

ניסן סלומינסקי: אני לא יודע להגיד, אני צריך להסתכל.

ניסן סלומינסקי: זה יהיה מהר בגלל הנושא - - -

דוד ביטן: לא מהר, 30 יום.

ניסן סלומינסקי: אני מסביר לך, שבגלל הנושא של רדיפה - - -

דוד ביטן: ב- 30 יום תסיים קריאה שנייה ושלישית.

דוד ביטן: תעבוד איך שאתה רוצה ואז אני מעביר אליך את העניין.

ניסן סלומינסקי: בסדר.

ניסן סלומינסקי: יש לנו רגישות לנושא של הניצול שלהם.

יואל חסון: ניסן יודע שהוא לא יכול להתחייב וכופים עליו להתחייב.

ניסן סלומינסקי: לא, יש לנו רגישות גדולה בנושא ניצולי השואה ולכן זירזנו את החוק שלה.

איילת נחמיאס ורבין: זה לא חוק מסובך כל-כך, ניסן.

רועי פולקמן: תן להם לדבר על זה.

דוד ביטן: היום אני גומר את זה.

דוד ביטן: קח שעתיים לחשוב ובינתיים דברו ביניכם.

דוד ביטן: אני רוצה שתגיד לי שתוך 30 יום אתה תסיים לקריאה שנייה ושלישית.

ניסן סלומינסקי: בסדר.

ניסן סלומינסקי: אם אלאלוף יתחייב לי תוך 30 יום - - -

אורן אסף חזן: האם זה עניין פרסונלי עם אלאלוף או עניין עקרוני?

דוד ביטן: ועדת חוקה, כספים, כלכלה, עבודה ורווחה הן ועדות עמוסות ביותר, אבל אתם נלחמים כל היום לקבל אליכם נושאים.

דוד ביטן: אז או שתעשו עבודה מהר או שנעביר למדע.

יואל חסון: על הצעות לסדר שמגיעות מהנשיאות הם לא מקיימים דיונים אבל חוקים הם רוצים.

דוד ביטן: המשך הישיבה יהיה בשעה 12:45 ואז נעשה רביזיה על הבקשה הראשונה.

דוד ביטן: לא חשוב לי הסמכויות של הוועדה.

דוד ביטן: אני אומר את זה פה: לא חשוב לי היועץ המשפטי.

דוד ביטן: עד שאני אראה שאתם מריצים את הכול, עד שעומס ייגמר.

דוד ביטן: 6.

דוד ביטן: פניית חה"כ יואל חסון בנושא: הסדרת ההצבעות בוועדות הכנסת.

דוד ביטן: אנחנו עוברים לנושא הבא: פניית חה"כ יואל חסון בנושא: הסדרת ההצבעות בוועדות הכנסת.

דוד ביטן: יואל חסון, בבקשה.

יואל חסון: זה נושא מאוד משמעותי וכבד וצריך לדון בו ברצינות.

יואל חסון: אנחנו מכירים את חשיבותן של ועדות הכנסת.

יואל חסון: ועדות הכנס.

יואל חסון: במליאה, לעומת זאת, כשאנחנו מקיימים את הדיונים וההצבעות, האווירה במליאה היא מאוד.

יואל חסון: אני רוצה להדגיש.

יואל חסון: ועדות הכנסת חשוב שיהיו פתוחות, שקופות, פתוחות לציבור.

יואל חסון: אגב, זה קורה היום באופן משמעותי.

יואל חסון: ראיתי מקומות אחרים בעולם.

יואל חסון: אנחנו יודעים שכל אדם וכל אזרח, יכול להיכנס לוועדה, יכול לקבל רשות דיבור.

יואל חסון: חבל על הזמן, דמוקרטיה מרשימה ביותר.

יואל חסון: אני טוען שבשלב ההצבעות, כאשר מגיעים לרגע ההצבעות וההחלטה, זאת .

יואל חסון: אף אחד אחר הרי לא מצביע.

יואל חסון: אף אחד אחר לא יכול להצביע.

יואל חסון: תארו בנפשכם שבמליאה היה תהליך דומה לתהליך ההצבעות בוועדה.

יואל חסון: בעיניי, ההצבעות בוועדות הכנסת השונות, הן הרבה פעמים הופכות להיות רעשניות, לא מאורגנות, חוזרים על הצבעות כמה פעמים כי לא ברור מה נעשה באותו רגע, אנשים מתערבים, אנשים צועקים.

אורן אסף חזן: הרוב זה בגלל חברי הכנסת.

יואל חסון: תודה רבה אדוני.

יואל חסון: תנו לי להסביר ברצף את עמדתי.

יואל חסון: זה באמת נושא משמעותי וכבד וצריך לדון בו ברצינות.

יואל חסון: אנחנו מכירים את חשיבותן של ועדות הכנסת.

יואל חסון: ועדות הכנסת הן באמת האורגן החשוב ביותר של עבודת הכנסת.

יואל חסון: במליאה, לעומת זאת, כאשר אנחנו מקיימים את הדיונים וההצבעות, האווירה במליאה היא מאוד סטרילית, מאוד פרלמנטרית.

יואל חסון: יש מינימום של הטיות וטעויות וההצבעות הן באמת סטריליות.

יואל חסון: אני רוצה להדגיש שחשוב שוועדות הכנסת יהיו פתוחות, שקופות, פתוחות לציבור.

יואל חסון: אגב, זה קורה היום באופן משמעותי הרבה מכל פרלמנט אחר בעולם.

יואל חסון: ראיתי מקומות אחרים בעולם.

יואל חסון: אנחנו יכולים להיות גאים בזה שכל אדם וכל אזרח, כל מי שחושב שהחלטה של ועדת הכנסת אמורה להשפיע עליו בצורה כזאת או אחרת, יכול להיכנס לוועדה, יכול לקבל רשות דיבור, יכול להגיד את דעתו.

יואל חסון: באמת דמוקרטיה מרשימה ביותר.

יואל חסון: אני טוען שבשלב ההצבעות, כאשר מגיעים לרגע ההצבעות וההחלטה, זה רגע וזאת סמכות שנתונה רק לחברי הכנסת.

יואל חסון: הרי אף אחד אחר לא מצביע ואף אחד אחר לא יכול להצביע וגם אף אחד לא צריך להפריע לתהליך.

יואל חסון: תארו בנפשכם שהתהליך בהצבעה במליאה היה דומה לתהליך ההצבעה בוועדות.

יואל חסון: הצבעות בוועדות הכנסת השונות, הרבה פעמים הופכות להיות רעשניות, לא מאורגנות.

יואל חסון: חוזרים על הצבעות כמה פעמים כי לא ברור מה נעשה באותו רגע.

יואל חסון: אנשים מתערבים, אנשים צועקים.

אורן אסף חזן: זה לרוב בגלל הבלגאן שחברי הכנסת יוצרים.

יואל חסון: לא נכון, אני ממש לא חושב שזה רק בגלל ח ברי הכנסת.

יואל חסון: לכן אני חושב שראוי שההצבעות, רק ההצבעות, בוועדות הכנסת, יהיו בנוכחות חברי כנסת, עוזרים, עובדי כנסת, נציגי הממשלה ועיתונאים, זה הכול.

יואל חסון: כל האורחים האחרים, כל האנשים שאין להם רלוונטיות לעניין, הם לא חלק מהדבר הזה.

יואל חסון: לכן, יש לי פה הצעה מנוסחת.

יואל חסון: ארבל, אני אשמח שתקשיבי להצעה שניסחתי, כמובן שאפשר לדון עליה: בזמן ההצבעות ינכחו באולם הוועדה חברי כנסת, עוזריהם, עובדי הכנסת, נציגי הממשלה ועיתונאים.

יואל חסון: שאר הנוכחים יוצאו מהאולם למשך זמן ההצבעה בלבד.

יואל חסון: אני כבר מראש אומר ואולי זה גם יהיה סוג של פשרה או אפילו ניסיון לתקופה מסוימת.

יואל חסון: ולכן הוספתי: יו"ר הוועדה רשאי לא לקיים הוראה זאת אם סבר שיש בכך כדי להפריע למהלך התקין של הדיון.

דוד ביטן: אם יש הצבעות מרוכזות.

דוד ביטן: למשל, עכשיו יש הצבעה אחת, אז אני אוציא את כולם ואחר-כך אחזיר אותם?

דוד ביטן: לבל, אם יש הצבעות מרוכזות, כמו סוף תהליך של חוק כשיש הצבעות על הסתייגויות, זה הגיוני.

דוד ביטן: אתה מוציא פעם אחת ומחזיר פעם אחת.

דוד ביטן: בהצבעות מרוכזות צריך להשאיר את זה לשיקול דעת של היושב ראש.

דוד ביטן: נראה לך?

יואל חסון: זאת התקדמות, זה טוב.

ארבל אסטרחן: כבר היום יש שיקול דעת.

דוד ביטן: זה באופן כללי, לא בהצבעות.

ארבל אסטרחן: הוא יכול גם בהצבעות.

יואל חסון: אני רוצה לנסות ליצור כאן הלכת מחשבה.

יואל חסון: אני רוצה שאנשים יבינו שהצבעה זה לא דיון.

יואל חסון: יש הבדל בין תהליך הצבעה לבין דיון.

יואל חסון: ההערה שלי היא בעיקר למצבים של חקיקה, ששם אני רוצה אווירה יותר סטרילית של חברי הכנסת ונטולת השפעה שלילית.

אורן אסף חזן: בוא תקרא לילד בשמו.

אורן אסף חזן: לא נעים לך הלוביסטים שנמצאים ואולי הם משפיעים.

יואל חסון: זה לא רק לוביסטים.

דוד ביטן: אתה יודע מה קורה בתקציב בוועדת הכספים?

אורן אסף חזן: אני חבר ועדת הכספים והייתי בכל דיוני התקציב.

דוד ביטן: עולם ישבו על היו"ר ועל הח"כים מלמעלה.

אורן אסף חזן: כשיושב ראש מבין שזה מפריע לו למהלך ההצבעה, הוא מבקש להוציא.

אורן אסף חזן: גפני לא אחת ביקש להוציא את כל הנוכחים במהלך ההצבעות, כולל עוזרים.

אורן אסף חזן: אין כמעט שמצביעים בו רק פעם אחת.

אורן אסף חזן: זה דיונים על חוקים ארוכים שלרוב מצביעים סעיף סעיף.

אורן אסף חזן: להתחיל להאריך את התהליך ולהוציא 20 איש החוצה ולהחזיר אותם - - -

דוד ביטן: אבל אם זה מרוכז אין בעיה.

אורן אסף חזן: זה אף פעם לא מרוכז.

אורן אסף חזן: רוב הזמן מצביעים ודנים, מצביעים ואז יש השלכות על סעיף אחר וחוזרים אחורה.

אורן אסף חזן: אי אפשר להתעלם שהדיון וההצבעה בכל חקיקה הם מאוד דינמיים.

אורן אסף חזן: זה לא משהו שחור לבן שמרימים את היד ובזה נגמר.

אורן אסף חזן: הרבה פעמים הצבעה על סעיף מסוים מחזירה אותנו אחורה, מחזירה לשינויים.

אורן אסף חזן: גם חברי כנסת לעיתים נעזרים באנשי מקצוע שהם לא עוזרים שלהם.

דוד ביטן: איזה עוזרים?

דוד ביטן: בדיון אין בעיה אבל בהצבעה אתה צריך אותו שיגיד לך מה להצביע?

אורן אסף חזן: אני מסביר שזאת לא הצבעה סטרילית וחד פעמית שאומרים מי בעד ומי נגד ומרימים את היד.

אורן אסף חזן: ההצבעות הן מאוד דינמיות.

אורן אסף חזן: דנים בסעיף, מרימים עליו את היד.

יואל חסון: זה לא נכון.

אורן אסף חזן: מה לא נכון?

אורן אסף חזן: שב איתי בדיון.

דוד ביטן: למשל בחוק התכנון והבנייה.

דוד ביטן: באו סיעות והגישו אלפי הסתייגויות.

דוד ביטן: יש הצבעה על ההסתייגויות ואז גם מנמקים.

דוד ביטן: מה תעשה בנימוקים?

אורן אסף חזן: תוציא ותחזיר, תוציא ותחזיר?

יואל חסון: זה נימוקים שקשורים להצבעה, זה כבר תהליך של הצבעה.

יואל חסון: זה לא דיון.

יואל חסון: הדיון על עצם החוק כבר היה.

יואל חסון: כשמתחילה ההצבעה זה סשן של הצבעות.

יואל חסון: גם אם מדברים בין לבין זה בסדר.

יואל חסון: אני רוצה להזכיר עוד דבר.

יואל חסון: הוועדות משודרות כל הזמן, הן חשופות כל הזמן.

יואל חסון: זה לא שאני סוגר את הדלת.

יואל חסון: זה פתוח וזה גלוי.

יואל חסון: כשמתחיל תהליך של הצבעה, זה צריך להיות תהליך יותר סטרילי ממה שקורה היום.

יואל חסון: אני מסכים להערכתך, אדוני היושב ראש, ובגלל זה הכנסתי את העניין שזה לשיקול דעתו של יושב ראש הוועדה.

יואל חסון: כשהוא מתחיל סשן של הצבעות, זה יהיה לשיקול דעתו.

אורן אסף חזן: גם היום יש לו שיקול דעת.

אורן אסף חזן: לא, היום זה באופן כללי.

אורן אסף חזן: אם אתה רוצה לחדד את עניין שיקול הדעת זה משהו אחר.

אורן אסף חזן: להפוך את זה לחובה?

יואל חסון: הוא רשאי.

יואל חסון: אני נותן לו עוד סמכות.

דוד ביטן: מה אתה אומר, ח"כ בן צור?

יואב בן צור: יש מן הצדק בדבריו של יואל.

יואב בן צור: בדרך כלל כשיש בלגאן גדול, בעיקר בהצבעות מתוחות או בעייתיות, אתה כמעט לא יכול להבדיל מי הצביע בעד ומי הצביע נגד.

יואב בן צור: זה צועק מפה וזה צועק משם ולא כולם יושבים במרוכז.

יואב בן צור: בדרך-כלל, ברוב המקרים, מודיעים מתי תהיה ההצבעה.

יואב בן צור: זה לא נורא אם במשך הדקות האלה של ההצבעה הנוכחים לא יהיו.

יואב בן צור: ההצבעה תהיה - - -

דוד ביטן: אז אתה בעד?

יואב בן צור: אני בעד.

איילת נחמיאס ורבין: כשיש דיונים בהצעת חוק ועוברים בין סעיף לסעיף, זה יכול להיות טיפה מאתגר.

איילת נחמיאס ורבין: זאת סיטואציה מאוד שונה.

איילת נחמיאס ורבין: כולנו מסכימים על זה שסיטואציית ההצבעות בוועדת כספים בזמן התקציב היא סיטואציה מאוד ייחודית.

דוד ביטן: אבל הוא לא מוציא.

איילת נחמיאס ורבין: דוד, אתה לפעמים צוחק עלי שאני עושה סדר בוועדה - - -

דוד ביטן: אני הייתי עד לכך שבמהלך ההצבעה קם איזה נציג ארגון ומתחיל לנסות להשפיע.

יואל חסון: אנשים באו והורידו את היד לחברי כנסת.

איילת נחמיאס ורבין: היום זה לא יכול לקרות.

אורן אסף חזן: בואו נצא מנקודת הנחה שאנחנו סומכים על חברי הכנסת שגם אם מישהו אומר: הבטחת לי, הם יצביעו.

יואל חסון: אבל אני לא רוצה שזה יהיה בכלל.

יואל חסון: זה לא מכבד את הכנסת.

אורן אסף חזן: אני מסתכל ברמה הטכנית, עד כמה זה יסרבל את הפעילות ויאריך את הדיונים.

דוד ביטן: אבל לא צריך להפריע, תן לאנשים לדבר.

איילת נחמיאס ורבין: אני מוצאת שדווקא בהצעות חוק יש הרבה יותר שקט מאשר שיש בדיונים.

איילת נחמיאס ורבין: הרבה פעמים אתה צוחק עלי על זה שאני מנסה להרגיע האווירה כי באמת לפעמים יש פה עומס של אנשים מקשה לעקוב אחר הדיון.

איילת נחמיאס ורבין: יש מקומות שאני חושבת שאתה צודק וזה ממש חיוני אבל בדיונים על הצעות חוק אני מרגישה שזה מתנהל באופן יותר רגוע ונינוח ויש הרבה יותר קשב.

איילת נחמיאס ורבין: צריך לראות איך עושים את זה.

יואל חסון: לכן יש את שיקול הדעת של היושב ראש.

דוד ביטן: נגיד שהיושב ראש רשאי אבל הוא חייב לבקשת רוב חברי הוועדה.

דוד ביטן: אם רוב חברי הוועדה רוצים שהוא יוציא, אז שיוציא.

אורן אסף חזן: מהר מאוד נחזור לפה ונחזיר את זה חזרה.

אורן אסף חזן: למה?

אורן אסף חזן: זה יתחיל לשמש ככלי כדי למשוך הצבעות, בשביל להאריך את התהליך.

דוד ביטן: זה לוקח שנייה.

אורן אסף חזן: זה לא שנייה.

דוד ביטן: לא בכל הצבעה, רק במרוכזות.

אורן אסף חזן: אני מסתכל על ועדת הכספים.

אורן אסף חזן: ברוב הדיונים החדר מלא.

אורן אסף חזן: להוציא 20 איש החוצה ואחרי זה להחזיר אותם עם בדיקה למי יש תעודה ולמי לא, זה רק יאריך את הדיון.

אורן אסף חזן: אנחנו דנים שעות בזה שהכנסת לא מספיקה לקיים את הדיונים ולקדם אותם ופה אתה רוצה להכניס הליך שרק יסרבל ויאריך את הדיונים עוד יותר.

דוד ביטן: במה הוא יאריך?

אורן אסף חזן: היום יש את הסמכות ליושב ראש.

אורן אסף חזן: בואו נסתכל על הקולגות שלנו, יושבי ראש הוועדות.

אורן אסף חזן: אני סומך עליך כמו שאני סומך על יתר יושבי ראש הוועדה, שידעו לנהל את הדיון בצורה עניינית ומי שיפריע יוציאו אותו החוצה.

אורן אסף חזן: אני מתנגד לזה.

דוד ביטן: אני ראיתי מה שהולך בוועדת הכספים ולי זה לא נראה.

דוד ביטן: באתי רק להצביע ולא נראה לי הסיפור הזה.

יואב קיש: אני חושב שזה תקדים לא נכון.

יואב קיש: כל הזמן אנחנו מדברים על שקיפות וחשוב לנו שאנשים ידעו.

יואב קיש: זה אחרת שיושבים אנשים ורואים איך מצביעים.

יואב קיש: לכן באופן בסיסי אני מתנגד להצעה שלך.

יואב קיש: אבל, מצד שני, ב-99% אנחנו מדברים על ועדת כספים.

דוד ביטן: לא, יש גם ועדות אחרות.

יואב קיש: כשיש נושאים חמים אז כן.

יואב קיש: אני חושב שבמקומות האלה יש סמכות ליושב ראש הוועדה לעשות את זה.

יואב קיש: יכול להיות שאנחנו יכולים להוסיף שזה רק אם רוב חברי הכנסת בוועדה דורשים.

יואב קיש: אבל לא הייתי מחיל את זה ככלל ולא לחייב.

דוד ביטן: אתה מדבר על כל הצבעה.

דוד ביטן: אנחנו מדברים על הצבעות מרוכזות.

יואב קיש: אני לא רוצה לחייב בשום סיטואציה.

דוד ביטן: אמרנו כבר שהיושב ראש רשאי.

דוד ביטן: ומה קורה אם רוב חברי הכנסת רוצים?

יואב קיש: גם.

דוד ביטן: אז אתה באותה דעה.

אורן אסף חזן: זאת תהיה שיטה חדשה.

אורן אסף חזן: במקום להגיד התייעצות סיעתית ולהרוויח חמש דקות, יגידו שרוצים להצביע על הצבעה בלי הנוכחים.

אורן אסף חזן: אז יתחיל ויכוח ודיון כן להוציא או לא להוציא.

ארבל אסטרחן: היום התקנון קובע שישיבות הוועדות הן פומביות אלא אם כן החליטה הוועדה אחרת או אם הפרוטוקול חסוי.

ארבל אסטרחן: כבר היום יש סמכות לוועדה להחליט שהישיבה אינה פומבית.

דוד ביטן: זה באופן כללי.

דוד ביטן: ואם אני רוצה רק חלק מהישיבה?

ארבל אסטרחן: יו"ר ועדה רשאי להגביל את הנוכחות באולם הוועדה, כולה או חלקה.

ארבל אסטרחן: זאת אומרת, יו"ר הוועדה יכול להחליט שלא יהיו נוכחים.

ארבל אסטרחן: זה אמנם לא קורה הרבה בגלל עיקרון פומביות הישיבות שזה עיקרון מאוד חשוב.

דוד ביטן: מצד שני יש את העניין של ההשפעה של הלוביסטים וחברים אחרים על חברי הוועדה.

ארבל אסטרחן: צריך לזכור שהחוק האחרון בעניין הלוביסטים לדעתי יצמצם מאוד את הנוכחות שלהם.

ארבל אסטרחן: הוא מחייב אותם להירשם בפרוטוקול ולציין מי הלקוחות האחרים שהעניין יכול להשפיע עליהם.

ארבל אסטרחן: התיקון עבר ממש לאחרונה.

דוד ביטן: לפי מה שאת אומרת, לא צריך לתקן, מספיק שנעשה הבהרה.

ארבל אסטרחן: ברור שגם היום, אם יחליטו להוציא אנשים ישאירו את עובדי הכנסת, את השרים .

יואל חסון: אם היום יבוא יושב ראש ויגיד שברגע ההצבעה הוא רוצה להוציא אנשים זה יעורר מהומה.

אורן אסף חזן: זה קורה היום.

יואל חסון: זה יעורר מהומה כי אין לזה ביסוס וזה לא מקובל.

יואל חסון: לכן אני מציע להוסיף למשפט הזה את המילה הצבעות.

יואל חסון: אם היושב ראש רוצה, הוא רשאי בזמן הצבעות לשנות את הרכב הוועדה.

יואל חסון: לחדד את עניין ההצבעות.

יואל חסון: נעשה הרבה אם נעשה את זה.

יואל חסון: זה ייתן ליושב ראש לגיטימציה לעשות את זה.

דוד ביטן: יושב ראש ועדה רשאי להגביל את הנוכחים באולם הוועדה כולה או חלקה במהלך הדיון או במהלך הצבעות.

אורן אסף חזן: זה בסדר.

דוד ביטן: אני רוצה שיהיה מכתב שלנו ליושבי הראש, לבדוק את האפשרות לעשות שימוש בהצבעות מרוכזות.

יואל חסון: מה זאת אומרת?

דוד ביטן: אנחנו נפנה ליו"רים שבהצבעות מרוכזות ישקלו את העניין הזה.

יואל חסון: עכשיו נתנו להם סמכות.

ארבל אסטרחן: נעשה את זה אחרי התיקון.

יואל חסון: קודם כל, זה מצוין וזה שינוי חשוב שעשינו היום.

יואל חסון: אתם תראו שיושבי ראש ועדות ידעו להשתמש בזה מתי שהם צריכים להשתמש בזה וזה מה שאני מבקש.

יואל חסון: יש לי הערה נוספת לגבי סעיף 113ה'.

יואל חסון: תקנון הכנסת היום אינו מחייב רישום ותיעוד הצבעות בפרוטוקול הוועדות.

דוד ביטן: יש בעיה עם זה.

דוד ביטן: זה הפיילוט שהתחלנו במחשב.

דוד ביטן: הבעיה היא שהרישום יעכב את עבודת הוועדה.

דוד ביטן: לפעמים צריך להצביע 100 הצבעות מהירות.

דוד ביטן: למשל, הייתי בוועדת הפנים והצבענו 30 פעם.

דוד ביטן: אם כל פעם נעצור ונרשום, הליך ההצבעה בוועדה יהיה מאוד בעייתי.

דוד ביטן: ניסינו במחשב אבל נוצרה בעיה שחבר כנסת נכנסים ויוצאים.

דוד ביטן: על-מנת שזה יהיה אפשרי ביקשתי שיעשו תוכנה של הטבעת אצבע בזמן ההצבעה.

דוד ביטן: בעניין הזה תמתין בסבלנות.

דוד ביטן: את זה תעזוב כרגע, זה לא פתיר כרגע.

דוד ביטן: זה יעכב בצורה רצינית.

אורן אסף חזן: יש לי שאלה הפוכה.

אורן אסף חזן: היום הפרוטוקול הוא ברובו נכתב במהלך הדיון אבל אחרי הדיון עושים לו הגהה והשלמת משפטים.

אורן אסף חזן: אי-אפשר תוך כדי הפרוטוקול.

אורן אסף חזן: הנה, הרשמת יושבת פה.

אורן אסף חזן: את מסוגלת לעשות את זה?

ירדנה מלר-הורוביץ: בוודאי שלא.

דוד ביטן: קח בחשבון שהכול גם מצולם.

דוד ביטן: כמה זמן זה נשמר באינטרנט?

ירדנה מלר-הורוביץ: זה לתמיד.

דוד ביטן: אם יש מחלוקת, עוברים לישיבה ורואה מי הצביע.

ארבל אסטרחן: כבר היום אפשר לבקש לעשות הצבעה שמית בוועדה.

ארבל אסטרחן: זה שיקול דעת של היושב ראש.

דוד ביטן: אתם זוכרים את הנושא של השכר?

דוד ביטן: עשינו הצבעה שמית.

דוד ביטן: מי בעד ההצעה כפי שתיקנו?

דוד ביטן: בעד – רוב

דוד ביטן: נמנעים – אין ההצעה להוסיף לתקנון שיו"ר ועדה רשאי לקבוע את הרכב הנוכחים גם בהצבעות נתקבלה.

חובב ינאי: אני מהמשמר החברתי.

חובב ינאי: בדרך-כלל אני לא מתערב בדיונים.

חובב ינאי: הנושא של הצבעות בוועדות הכנסת הוא נושא שמעסיק אותנו די הרבה זמן.

חובב ינאי: אני רוצה להעיר לגבי ההצעה של חבר הכנסת חסון.

חובב ינאי: הבעיה בעומס ההצבעות ובניהול ההצבעות לא צריכה להיפתר בזה שיוציאו את האנשים מהחדר וזה כולל אותנו.

חובב ינאי: זה צריך להיפתר בשקיפות של הדבר הזה.

דוד ביטן: למה נראה לך שאתה חייב להיות בוועדה?

דוד ביטן: מה אתה תורם בהצבעה?

דוד ביטן: אתה תורם לדיון, בהצבעה אתה לא צריך לתרום.

דוד ביטן: אני תורם בזה שכל חבר כנסת ידע שיש עיניים שרואות אותו.

דוד ביטן: יש לך באינטרנט.

חובב ינאי: הרבה פעמים המצלמה לא מכוונת.

חובב ינאי: בדיונים של ועדת הכספים היא לא קולטת את כל האולם.

דוד ביטן: מצד שני, אני לא רוצה השפעה של אנשים שיושבים ומשפיעים על חברי הכנסת.

דוד ביטן: אני רוצה שחבר הכנסת יצביע בלי שום בעיה, לפי צו מצפונו ולפי צו סיעתו.

חובב ינאי: הדרך לפתור את זה היא לא להוציא את האנשים מהחדר אלא לעודד ביקורת ציבורית.

ירדנה מלר-הורוביץ הןרןביץ.: יש ביקורת ויש שקיפות.

ירדנה מלר-הורוביץ הןרןביץ.: רואים את זה משודר ומצולם.

ירדנה מלר-הורוביץ הןרןביץ.: בעת ההצבעה, מי שלא שייך להצבעה, לא חייב להיות פה.

דוד ביטן: עדיין זה לא חובה.

דוד ביטן: התיקון לא מחייב.

דוד ביטן: אם יושב ראש הוועדה יראה שיש הפרעה בעייתית באותה ישיבה, אז הוא יעשה את זה.

חובב ינאי: הרעיון של הפיילוט שהתחיל כאן

חובב ינאי: הוא רעיון מבורך והרעיון של טביעת אצבע הוא לא רע בכלל.

חובב ינאי: יש כלי הרבה יותר פשוט.

חובב ינאי: היושב ראש יכול להקריא את זהות המצביעים.

דוד ביטן: זה לוקח זמן.

דוד ביטן: עם כל הכבוד לשקיפות, יש גם תהליך של יעילות ההצבעות.

חובב ינאי: אני לא מדבר על מאות הצבעות בהסתייגויות, אני מדבר על הצבעה לגופו של החוק עצמו, לכלל החוק.

חובב ינאי: ברוב הדיונים, כמו שאתם יודעים, נוכחים מעט מאוד חברי כנסת.

ירדנה מלר-הורוביץ: כבר היום אפשר לקיים הצבעה שמית אבל היושב ראש אמר לך שזה יסרבל את ההליך.

יואל חסון: אני בכלל מציע שיהיה בחוץ לוח שמראה בזמן אמת את ההצבעות, כמו בכנסת.

דוד ביטן: הרעיון מצוין.

דוד ביטן: הנושא של השקיפות הוא חשוב.

דוד ביטן: חשוב גם שחברי כנסת יוכלו להצביע בלי מורא ובלי פחד מאף אחד.

דוד ביטן: אנחנו לא אומרים שזה יהיה באופן קבוע ומחייב.

דוד ביטן: אנחנו אומרים שהיושב ראש, לפי שיקול דעתו, והוועדה לפי שיקול דעתה.

דוד ביטן: הם יראו שיש בעיה באותה הצבעה, יהיו רשאים לעשות זאת.

דוד ביטן: זה לא אומר שכל הזמן יעשו את זה.

דוד ביטן: עובדה שעד היום לא עושים שימוש בסעיף הזה.

אורן אסף חזן: שאלת על מה אני ויואל דיברנו.

אורן אסף חזן: אמרת שהכול פתוח לביקורת, למעט מוסד יו"ר הכנסת שהוא לא פתוח לביקורת.

אורן אסף חזן: קראתי ליושב הראש לפתוח את דלתו למבקר המדינה.

אורן אסף חזן: אני מציע שנעשה על זה דיון בוועדת הכנסת.

אורן אסף חזן: בסופו של יום, אם אנחנו דוגלים בשקיפות ובביקורת - - -

דוד ביטן: הנושא הזה נמצא בביקורת כרגע.

ארבל אסטרחן: שני תיקוני התקנון יוגשו לחוד, נכון?

דוד ביטן: כן, כל אחד לבד.

דוד ביטן: 7.

דוד ביטן: הצעה לסדר-היום בנושא: "חוסר ההצלחה בגיבוש כתבי אישום בגין התעללות בחסרי ישע"

דוד ביטן: הנושא הבא: הצעה לסדר-היום בנושא: חוסר ההצלחה בגיבוש כתבי אישום בגין התעללות בחסרי ישע" של חברי הכנסת איציק שמולי, יפעת שאשא ביטון וסופה לנדבר.

דוד ביטן: נשמעו הצעות להעביר את הנושא לוועדה לזכויות הילד או לוועדת עבודה, רווחה והבריאות או לוועדת הפנים.

יואב בן צור: התעללות בחסרי ישע לוועדת הפנים?

דוד ביטן: זה לא ועדת הפנים, אין ספק.

דוד ביטן: בואו נעביר את זה לוועדה לזכויות הילד.

דוד ביטן: זאת ועדה שלה והיא תעשה את זה מהר.

דוד ביטן: מי בעד להעביר את הנושא לוועדה לזכויות הילד?

דוד ביטן: בעד – רוב

דוד ביטן: נמנעים – אין הנושא יועבר לוועדה לזכויות הילד.

דוד ביטן: הרביזיה תתקיים בשעה 12:45.

דוד ביטן: הישיבה נעולה.